CELEX: 32013D0175
Language: fi
Date: 2013-04-08 00:00:00
Title: 2013/175/EU: Komission täytäntöönpanopäätös, annettu 8 päivänä huhtikuuta 2013 , unionin osallistumisesta neuvoston asetuksen (EY) N:o 247/2006 nojalla kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2013 (tiedoksiannettu numerolla C(2013) 1934)

10.4.2013   
            
            
               FI
            
            
               Euroopan unionin virallinen lehti
            
            
               L 101/48
            
         KOMISSION TÄYTÄNTÖÖNPANOPÄÄTÖS,
   annettu 8 päivänä huhtikuuta 2013,
   unionin osallistumisesta neuvoston asetuksen (EY) N:o 247/2006 nojalla kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2013
   (tiedoksiannettu numerolla C(2013) 1934)
   (Ainoastaan ranskankielinen teksti on todistusvoimainen)
   (2013/175/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (1) ja erityisesti sen 17 artiklan 3 kohdan ensimmäisen alakohdan ensimmäisen virkkeen,
   sekä katsoo seuraavaa:
   
               (1)
            
            
               Ranskan viranomaiset esittivät 12 päivänä marraskuuta 2012 komissiolle Ranskan merentakaisissa departementeissa toteutettavan kasvinterveydellisiä toimenpiteitä sisältävän ohjelman vuodeksi 2013. Ohjelmassa määritetään asetetut tavoitteet, odotetut suoritteet, toteutettavat toimet sekä niiden kesto ja kustannukset, jotta unioni voisi mahdollisesti osallistua niiden rahoitukseen.
            
         
               (2)
            
            
               Ohjelmaan sisältyvät toimenpiteet täyttävät yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä 10 päivänä syyskuuta 2007 tehdyn komission päätöksen 2007/609/EY (2) vaatimukset.
            
         
               (3)
            
            
               Komissio on arvioinut kyseisessä ohjelmassa vahvistetut toimenpiteet ja keskustellut niistä 22 ja 23 päivänä marraskuuta 2012 pidetyssä pysyvän kasvinsuojelukomitean kokouksessa. Tarkistettu rahoitustaulukko toimitettiin 15 päivänä helmikuuta 2013. Näin ollen komissio katsoo, että kyseinen ohjelma ja sen tavoitteet täyttävät asetuksen (EY) N:o 247/2006 17 artiklan 1 kohdan vaatimukset.
            
         
               (4)
            
            
               Asetuksen (EY) N:o 247/2006 17 artiklan 3 kohdan mukaan olisi vahvistettava asianmukainen unionin rahoitusosuuden enimmäismäärä ja maksu olisi suoritettava Ranskan toimittamien asiakirjojen perusteella.
            
         
               (5)
            
            
               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (3) 3 artiklan 2 kohdan a alakohdan mukaisesti kasvien terveyttä koskeviin toimiin myönnettävä unionin rahoitusosuus rahoitetaan Euroopan maatalouden tukirahastosta. Näiden toimien varainhoidon valvontaan sovelletaan kyseisen asetuksen 9, 36 ja 37 artiklaa.
            
         
               (6)
            
            
               Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (4) 75 artiklan sekä Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 (5) 90 artiklan 1 kohdan mukaisesti toimielin tai viranomainen, jolle on siirretty päätöstä koskeva toimivalta, tekee ennen menoihin sitoutumista rahoituspäätöksen, jossa määritetään menoja aiheuttavan toiminnan keskeiset osat.
            
         
               (7)
            
            
               Ranskan viranomaisten 12 päivänä marraskuuta 2012 esittämä ohjelma ja siihen sisältyvät toimenpiteet koskevat kalenterivuotta 2013. Asetuksen (EY, Euratom) N:o 1605/2002 112 artiklan mukaan avustusta ei myönnetä jo aloitettuihin hankkeisiin, ellei hakija pysty osoittamaan, että hanke oli aloitettava ennen avustuksen myöntämistä. Ranska on osoittanut, että ohjelma oli aloitettava vuoden 2013 alusta, ennen kuin tässä päätöksessä vahvistettava unionin rahoitusosuus oli myönnetty, jotta voitiin taata asianmukainen rahoitus ja käynnistää toimenpiteet.
            
         
               (8)
            
            
               Tämä päätös on Ranskan esittämään ohjelmaan liittyvän osarahoituspyynnön sisältämiä menoja koskeva asetuksen (EY, Euratom) N:o 1605/2002 75 artiklassa tarkoitettu sallittuja enimmäismääriä koskeva rahoituspäätös.
            
         
               (9)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Myönnetään Ranskalle unionin rahoitusosuus kasveille ja kasvituotteille haitallisten organismien virallisen torjuntaohjelman, sellaisena kuin se on esitetty liitteessä olevassa A osassa, täytäntöönpanoa varten Ranskan merentakaisissa departementeissa vuodeksi 2013.
   Rahoitusosuus on enintään 60 prosenttia tukikelpoisista kokonaiskustannuksista, sellaisina kuin ne vahvistetaan liitteessä olevassa B osassa, ja enintään 219 000 euroa (ilman arvonlisäveroa).
   2 artikla
   1.   Ranskalle maksetaan 100 000 euron suuruinen ennakkomaksu 60 päivän kuluessa siitä, kun Ranskalta on saatu maksupyyntö.
   2.   Unionin rahoitusosuuden loppuerä maksetaan edellyttäen, että ohjelmaa koskeva lopullinen täytäntöönpanokertomus toimitetaan komissiolle sähköisessä muodossa viimeistään 15 päivänä maaliskuuta 2014; maksu tapahtuu sen jälkeen kun komissio on hyväksynyt kyseisen kertomuksen.
   Kertomuksen on sisällettävä ainakin
   
               a)
            
            
               lyhyt tekninen arvio koko ohjelmasta, myös fyysisten ja laadullisten tavoitteiden saavuttamisen asteesta. Arviossa on tarkasteltava Ranskan alkuperäisessä ohjelmassa esitettyjä tavoitteita saavutettuihin tuloksiin nähden, jotka on esitettävä odotettuina suoritteina ja toteutettuina työvaiheina. Arviossa on selostettava toteutunut edistys ja arvioitava suoritettujen toimenpiteiden välitöntä kasvinterveydellistä ja taloudellista vaikutusta; sekä
            
         
               b)
            
            
               kustannusselvitys, josta käyvät ilmi 1 päivän tammikuuta 2013 ja 31 päivän joulukuuta 2013 välisenä aikana aiheutuneet maksetut menot osaohjelmittain ja toimenpiteittäin eriteltyinä. Selvitykseen on liitettävä menoja koskevien maksujen suorittamisen osoittavat maksutositteet, kuten laskut tai kuitit.
            
         3.   Ranska voi mukauttaa liitteessä olevassa B osassa vahvistettua ohjeellista budjettierittelyä samaan osaohjelmaan kuuluvien eri toimenpiteiden rahoituksen osalta, enintään 15 prosentin rajoissa kyseisen osaohjelman unionin rahoitusosuudesta, edellyttäen, että ohjelmassa vahvistettujen tukikelpoisten kustannusten kokonaismäärä ei ylity eivätkä ohjelman päätavoitteet vaarannu.
   Sen on ilmoitettava komissiolle kaikista tehdyistä mukautuksista.
   3 artikla
   Tätä päätöstä sovelletaan 1 päivästä tammikuuta 2013.
   4 artikla
   Tämä päätös on osoitettu Ranskan tasavallalle.
   
      Tehty Brysselissä 8 päivänä huhtikuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EUVL L 42, 14.2.2006, s. 1.
   
      (2)  EUVL L 242, 15.9.2007, s. 20.
   
      (3)  EUVL L 209, 11.8.2005, s. 1.
   
      (4)  EYVL L 248, 16.9.2002, s. 1.
   
      (5)  EYVL L 357, 31.12.2002, s. 1.
   
      LIITE
      
         OHJELMA JA OHJEELLINEN BUDJETTIERITTELY VUODEKSI 2013
      
      A   OSA
      
         Ohjelma
      
      Ohjelma sisältää kaksi osaohjelmaa:
      
                  1)
               
               
                  Merentakaisten departementtien välinen osaohjelma:
                  
                              1.
                           
                           
                              Toimenpide 1.1: merentakaisille departementeille tarkoitettu karanteenia edellyttävien kasvintuhoojien ja tautien priorisointiväline, jolla toteutetaan haitallisten organismien ja niiden havaitsemismenetelmien etusijaluokittelu.
                           
                        
                              2.
                           
                           
                              Toimenpide 1.2: sellaisten innovatiivisten menetelmien kehittäminen, joilla voidaan havaita Xanthomonas axonopodis pv.alii, Xanthomonas citri pv. citri ja koisokasvien (Solanaceae) begomovirukset.
                           
                        
                              3.
                           
                           
                              Toimenpide 1.3: sitruspuille haitallisten organismien havaitsemismenetelmien mukauttaminen ja validointi (Candidatus Liberibacter asiaticus, C.L. africanus ja C.L. americanus, sitruspuun suruvirus, sitruspuun kirjoviherkato, sitruspuun mosaiikkivirus, citrus psorosis -virus ja sitruspuun riekalelehtivirus ja sen sukulaisvirukset).
                           
                        
            
                  2)
               
               
                  Martiniquen departementin osaohjelma:
                  Toimenpide: maatalousekologisten tilojen verkoston perustaminen, toiminnan edistäminen ja kasvien terveyden seuranta.
               
            B   OSA
      
         Ohjeellinen budjettierittely (euroina) ja odotettavissa olevat suoritteet
      
      
                  Osaohjelmat
               
               
                  Suoritteet (S: palvelu, R: tutkimus)
               
               
                  Tukikelpoiset menot
               
               
                  Kansallinen rahoitusosuus (40 %)
               
               
                  Unionin rahoitusosuus enintään (60 %)
               
            
                  
                     Merentakaisten departementtien välinen osaohjelma
                  
               
               
                   
               
            
                  Toimenpide 1
               
               
                  Karanteenia edellyttävien kasvintuhoojien ja tautien priorisointiväline merentakaisille departementeille (S)
               
               
                  62 000
               
               
                  24 800
               
               
                  37 200
               
            
                  Toimenpide 2
               
               
                  Innovatiiviset menetelmät haitallisten organismien havaitsemiseksi (R)
               
               
                  120 000
               
               
                  48 000
               
               
                  72 000
               
            
                  Toimenpide 3
               
               
                  Menetelmät sitruspuille haitallisten organismien havaitsemiseksi (R)
               
               
                  97 000
               
               
                  38 800
               
               
                  58 200
               
            
                  Välisumma
               
               
                   
               
               
                  279 000
               
               
                  111 600
               
               
                  167 400
               
            
                  
                     Martinique
                  
               
               
                   
               
            
                  Toimenpide
               
               
                  Maatalousekologisten tilojen verkosto (S)
               
               
                  86 000
               
               
                  34 400
               
               
                  51 600
               
            
                  Välisumma
               
               
                   
               
               
                  86 000
               
               
                  34 400
               
               
                  51 600
               
            
                  Yhteensä
               
               
                   
               
               
                  365 000
               
               
                  146 000
               
               
                  219 000